**Դավիդ Պաբլո Նալբանդյան** (իսպ.՝ David Pablo Nalbandian, հունվարի 1, 1982(1982-01-01), Ունկուիլյո, Colón Department, Կորդովա, Արգենտինա]), ծագումով հայ հայտնի արգենտինացի թենիսիստ։

Հակիրճ տեղեկատվություն
----------------------

Դավիթ Նալբանդյանը ծնվել է Արգենտինայի Հանրապետության Կորդոբա մարզի Ունկուիլիո փոքրիկ քաղաքում։ Հինգ տարեկանից սկսել է թենիս խաղալ իրենց տան բակում հայազգի պապի կառուցած խաղադաշտում։ Խաղընկերներն իր ավագ եղբայրներն էին, որոնք ներկայումս աշխատում են որպես թենիսի մարզիչներ։ Տասնութ տարեկանում Դավիթը դարձել է պրոֆեսիոնալ թենիսիստ։

Մասնակցելով պատանեկան ու երիտասարդական մրցաշարերի՝ 1998 թվականի վերջերին աշխարհում ճանաչվել է երրորդ ուժեղագույն մարզիկը մենախաղերում։ 2000 թվականին Ամերիկայի Միացյալ Նահանգների բաց առաջնությունում հասել է մինչև եզրափակիչ և այդտեղ պարտության մատնել նաև պատանի Ռոջեր Ֆեդերերին ու ճանաչվել մրցումների հաղթող։ Այդ նույն տարում զուգախաղերում ճանաչվել է հինգերորդ ուժեղագույն թենիսիստը աշխարհում։

Դավիթը, որ մինչև 2013 թվականը մասնակցել է թենիսի ATP մրցաշարերի, աշխարհի ուժեղագույն թենիսիստների դասակարգման աղյուսակում իր մարզական կարիերայի ընթացքում ամենաբարձր՝ երրորդ տեղն է զբաղեցրել 2006 թվականի մարտին։ 2002 թվականին նա մենախաղերում եզրափակիչ փուլ է հասել Ուիմբլդոնի հեղինակավոր մրցաշարում։ Անհատական մրցումներում հաղթողի պատվանդանի ամենավերին աստիճանին ընդհանուր առմամբ կանգնել է տասնմեկ անգամ, ներառյալ՝ մեկ անգամ Tennis Masters Cup-ի 2005 թվականի և երկու անգամ՝ Masters 1000-ի մրցաշարերում հաղթելու համար։ Նալբանդյանը արգենտինացի միակ թենիսիստն է, ում հաջողվել է Մեծ սաղավարտի բոլոր` չորս մրցաշարերում հասնել կիսաեզրափակիչ, մի շարք դեպքերում՝ նաև եզրափակիչ փուլին։

Դևիսի գավաթի մրցումներում, որոնք կարելի է համարել աշխարհի թիմային առաջնություն, Դավիթ Նալբանդյանը, հանդես գալով Արգենտինայի հավաքականի կազմում որպես նրա առաջին համարը, 2006, 2008 և 2011 թվականներին հասել է մինչև եզրափակիչ փուլ։ Խաղացել է աջ ձեռքով, իսկ նրա զույգ ձեռքի հարվածը համարվել է պարզապես ջախջախիչ հարված։

Մեծ թենիսին հրաժեշտ տալուց հետո Նալբանդյանն իր ուժերը փորձել է ավտոմրցարշավորդների մրցումներում, մասնակցել Rally Argentina մրցաշարերին։

2008 թվականին Դավիթ Նալբանդյանին շնորհվել է Հայաստանի Հանրապետության քաղաքացու անձնագիր։

Ծանոթագրություններ
------------------

1. 1 2  ATP վեբկայք
2. ↑
3. ↑  "David Nalbandian: I really enjoy being back on the court" Արխիվացված 17 Մարտ 2012 Wayback Machine, *The Armenian Reporter*, 30 August 2010.
4. ↑  «David Nalbandian».
5. ↑  «The Talented Mr. Nalbandian». *tennis.com*. 2013 թ․ հոկտեմբերի 1. Վերցված է 2019 թ․ հունվարի 21-ին.

Արտաքին հղումներ
----------------

* Official website (Իսպաներեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դավիթ Նալբանդյան» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | ATP · eWRC-results.com · ITF |
|  |
| Բառարաններ և հանրագիտարաններ | Արմենիապեդիա · Munzinger |
|  |
| Չափորոշչային վերահսկողություն | GTAA: 135548 |

 |

|  |
| --- |
| 
  **Թենիս**
 |

| Պարգևներ և ձեռքբերումներ |
| --- |
| Նախորդող՝**Արգենտինա Արգենտինա Manu Ginóbili և Carlos Tevez** | ***Olimpia de Oro***2005 | Հաջորդող՝**Արգենտինա Արգենտինա Germán Chiaraviglio** |